# Sumár learning paht

Túto learning path som si vybrala preto, lebo predošlá úloha z Power Platform, presnejšie Power BI ma zaujala. Chcela som sa dozvedieť viac informácii o analýze dát, pracovných pozíciách atď.

Prvá časť learning path, teda prvý modul vysvetlil, čo to analýza dát je. Nevedela som, že existuje viacero druhov analýz dát. Popisná analýza pomáha na základe dát z histórie zodpovedať na otázky ohľadom toho, čo sa stalo. Diagnostická analýza pomáha zodpovedať otázky, prečo k daným udalostiam došlo a slúži na doplnenie popisných analýz. Ďalej existuje aj prediktívna analýza, ktorá sa zameriava na budúcnosť, pričom využíva dáta z minulosti a zisťuje či sa budú opakovať, a ak áno, tak s akou pravdepodobnosťou. Preskriptívna analýza pomáha zodpovedať otázky na dosiahnutie cieľa a kognitívna analýza sa pokúša vyvodiť závery z existujúcich databáz. Modul bol doplnený pracovnými pozíciami, ako napr. obchodný analytik, dátový analytik, dátový inžinier, dátový vedec a správca databázy.  Príkladmi „zo života“ dátového analytika a jeho postup práce (príprava, modelovanie, vizualizácia, analýza a spracovanie) mi pomohli lepšie si predstaviť túto pracovnú pozíciu.

Druhým modulom som si preopakovala čo je Power BI, ako sa dá stiahnuť a prihlásiť. Nachádza sa tu aj vysvetlenie, ako služba pracuje. Najprv je potrebné vytvoriť zostavu v Power BI Desktop, potom danú zostavu publikovať v službe Power BI a nakoniec zdieľať aj do aplikácie Power BI Mobile. V službe Power BI sa pracuje s blokmi, teda s vizualizáciami, množinami údajov, zostavami, tabuľami a dlaždicami. Modul ešte obsahoval návod na to, ako odosielať údaje a prepojiť Power BI s GitHubom.

Volentierová Terézia